是夜，秀吉召三成入侍，屏左右，執三成手，撫其背曰：「吾將不起矣，外事艱難，故以付卿。勉之勉之！」三成色變，固辭之。秀吉熟視之，曰：「吾思之久矣，非卿無可託付者。吾且欲封汝以九州百萬石土。其勿辭！」三成匍匐不敢仰視，垂涕曰：「外事固臣輩之任也。然臣既蒙所重，當侍少主腑腋。一朝稍離，倘有緩急，誰當護之？故西陲百萬石絕不敢受。」秀吉默然而廢，良久乃曰：「汝言是也。吾倦欲眠，卿且去矣。」